17.6.2022
MT
Il-Ġurnal Uffiċjali tal-Unjoni Ewropea
L 163/185
(51) “parti aċċessibbli” tfisser entità li: (a) ikollha Kodiċi għall-Identifikazzjoni tan-Negozju (BIC); (b) tkun indikata bħala tali minn detentur ta’ TIPS DCA jew minn sistema anċillari li jkollha kont tekniku ta’ TIPS AS; (c) tkun korrispondent, klijent jew fergħa ta' detentur ta’ TIPS DCA jew parteċipant f’sistema anċillari; jew korrispondent, klijent, jew fergħa ta’ parteċipant f’sistema anċillari; u (d) tkun indirizzabbli permezz tat-TIPS u tista' tissottometti ordnijiet ta' trasferiment ta’ flus u tirċievi ordnijiet ta' trasferiment ta’ flus jew permezz tad-detentur ta’ TIPS DCA jew ta’ sistema anċillari li jkollha kont tekniku ta’ TIPS AS, jew direttament jekk tkun awtorizzata mid-detentur ta’ TIPS DCA jew minn sistema anċillari li jkollha kont tekniku ta’ TIPS AS; (52) “proċedura ta’ saldu ta’ sistema anċillari għas-saldu gross f’ħin reali” (proċedura ta’ saldu ta’ RTGS AS) tfisser waħda mill-firxa ta’ servizzi speċjali u predefiniti għas-sottomissjoni u s-saldu ta’ ordnijiet ta’ trasferiment ta’ AS relatati mas-saldu ta’ AS fuq RTGS DCAs, subkontijiet u kontijiet tekniċi ta’ RTGS AS; (53) “Kont tekniku ta’ sistema anċillari għas-saldu gross f’ħin reali” (kont tekniku ta’ RTGS AS) tfisser kont miżmum minn AS jew mill-BĊ fis-sistema komponenti tat-TARGET tagħha f’isem l-AS u użat fil-kuntest ta’ sistema ta’ saldu ta’ RTGS AS; (54) “talba għall-irtirar” tfisser messaġġ minn detentur ta’ RTGS DCA jew detentur ta’ TIPS DCA li jitlob rimborż ta’ ordni ta’ ħlas saldata jew ordni ta’ ħlas istantanju rispettivament; (55) “ordni ta’ trasferiment ta’ likwidità bbażata fuq ir-regoli” tfisser ordni ta’ trasferiment ta’ likwidità li tiġi skattata bħala riżultat ta’: (a) il-bilanċ fuq MCA jew RTGS DCA li jikser limitu minimu jew limitu massimu ddefinit minn qabel; jew (b) nuqqas ta’ fondi suffiċjenti disponibbli biex ikopru ordnijiet ta’ ħlas urġenti fil-kju, ordnijiet ta’ trasferiment ta’ AS jew ordnijiet ta’ ħlas ta’ prijorità għolja fuq RTGS DCA; (56) “grupp ta’ kont bankarju tas-saldu” tfisser lista ta’ RTGS DCAs u/jew subkontijiet stabbiliti fil-kuntest tas-saldu ta’ sistema anċillari li tuża proċeduri ta’ saldu ta’ RTGS AS; (57) “bank tas-saldu” tfisser detentur ta’ RTGS DCA li l-RTGS DCA jew is-subkont tiegħu jintuża sabiex jiġu saldati ordnijiet ta’ trasferiment ta’ AS sottomessi minn AS bl-użu tal-proċeduri ta’ saldu ta’ RTGS AS; (58) “sospensjoni” tfisser l-iffriżar temporanju tad-drittijiet u l-obbligi ta’ parteċipant għal perjodu ta’ żmien li għandu jiġi ddeterminat mill-BĊ tal-parteċipant; (59) “kont tat-TARGET” tfisser kwalunkwe kont miftuħ f’sistema komponenti tat-TARGET; (60) “sistema komponenti tat-TARGET” tfisser kwalunkwe waħda mis-sistemi tal-BĊi li tifforma parti mit-TARGET; (61) “koordinatur tat-TARGET” tfisser persuna maħtura mill-BĊE biex tiżgura l-ġestjoni operazzjonali ta’ kuljum tatTARGET, biex timmaniġġja u tikkoordina l-attività f’każ li sseħħ sitwazzjoni anormali u biex tikkoordina t-tixrid ta’ informazzjoni lill-parteċipanti; (62) “proċedura ta’ saldu ta’ sistema anċillari għas-Saldu ta’ Ħlasijiet Istantanji tat-TARGET (TIPS)” (proċedura tassaldu ta’ TIPS AS) tfisser is-servizz predefinit għas-sottomissjoni u s-saldu ta’ ordnijiet ta’ trasferiment ta’ likwidità u ordnijiet ta’ ħlas istantanju relatati mas-saldu ta’ AS fuq TIPS DCAs u kontijiet tekniċi ta’ TIPS AS; (63) “Kont tekniku ta’ sistema anċillari (kont tekniku għas-Saldu ta’ Ħlasijiet Istantanji fit-TARGET (TIPS)” (kont tekniku ta’ TIPS AS) tfisser kont miżmum minn AS jew mill-BĊ fis-sistema komponenti tat-TARGET tiegħu f’isem l-AS għall-użu mill-AS għall-fini ta’ saldu ta’ ħlasijiet istantanji jew ħlasijiet kważi istantanji fil-kotba tagħha stess; (64) “maniġer tas-saldu tat-TARGET” tfisser persuna maħtura minn BĊ tal-Eurosistema biex timmonitorja l-operat tassistema komponenti tat-TARGET tagħha; (65) “TARGET2-Securities” (T2S) tfisser is-sett ta’ hardware, software u komponenti oħra tal-infrastruttura teknika li permezz tagħhom l-Eurosistema tipprovdi s-servizzi lis-CSDs u lill-BĊi tal-Eurosistema li jippermettu saldu bażiku, newtrali u mingħajr fruntieri ta’ tranżazzjonijiet ta’ titoli fuq bażi ta’ konsenja kontra ħlas fi flus tal-bank ċentrali; (66) “ħsara teknika fit-TARGET” tfisser kwalunkwe difett jew ħsara fl-infrastruttura teknika u/jew fis-sistemi talkompjuter użati mis-sistema komponenti rilevanti tat-TARGET, jew kwalunkwe avveniment ieħor li jagħmilha impossibbli li jiġi eżegwit u kkompletat l-ipproċessar ta’ ordnijiet ta’ trasferiment ta’ flus skont il-partijiet rilevanti ta’ din il-Linja Gwida fis-sistema komponenti rilevanti tat-TARGET.